Bjarni Benediktsson er fjármálaráðherra og formaður Sjálfstæðisflokksins , en skattalækkunin nú er sögð liður í lífskjarasamningunum . Með nýsamþykktum lögum Alþingis um tekjuskatt og staðgreiðslu opinberra gjalda lækkar tekjuskattur í tveimur áföngum , um áramótin komandi , 1. janúar 2020 og aftur 1. janúar 2021 . Viðskiptablaðið fjallaði um breytingarnar um miðjan september síðastliðin þar sem bent var á að erfitt væri að gera mat á nákvæmum áhrifum skattkerfisbreytinganna vegna vísitölutenginga . Á vef fjármála - og efnahagsráðuneytisins hefur verið reynt að gera auðveldara að skoða áhrifin á eintaklinga með svokallaðri reiknivél tekjuskatts . Þar segir jafnframt að ábatinn skili sér til allra tekjutíunda , en mest til þeirra tekjulægstu . Tekjuskattur þess hóps er sagður lækka um rúmlega 120 þúsund krónur á ári , en lækkunin er sögðu einn grundvalla lífskjarasamninganna svokölluðu . Á næsta ári nemur lækkun skattgreiðslna þeirra sem eru við fyrstu þrepamörk tekjuskattsins um 42 þúsund krónur . „ Þá hefur verið tekið tillit til lækkunar persónuafsláttar sem beitt er í samspili við upptöku nýs lægsta þreps , til að beina þunga lækkunarinnar til þeirra sem eru um eða undir meðaltekjum , “ segir þar að auki . „ Auk lækkunar tekjuskatts kemur til framkvæmdar seinni hluti 0,5 prósentustiga lækkunar tryggingagjalds , en gjaldið var lækkað um 0,25 prósentustig í upphafi árs 2019 . Tryggingagjaldsprósentan með markaðsgjaldinu og gjaldi í ábyrgðarsjóð launa hefur farið úr 7,59% 2014 í 6,60% 2019 og verður 2020 6,35% sem styður við atvinnusköpun og rekstrargrundvöll fyrirtækja . Hæst var prósentan 8,65% árin 2010 og 2011 . “ Dæmi úr reiknivélinni : Tekjur 280.000 á mánuði - tekjuskattur lækkar um 69.792 á ári . Viðkomandi greiðir eftir breytinguna engan tekjuskatt til ríkisins því persónuafsláttur verður hærri en álagður tekjuskattur . Öll hans staðgreiðsla fer til sveitarfélagsins . Skattbyrðin fer úr 14,5% í 12,4% . Tekjur 370.000 á mánuði - tekjuskattur lækkar um 124.620 á ári . Skattbyrðin lækkar úr 20,5% í 19,5% . Tekjur 835.000 á mánuði - tekjuskattur lækkar um 72.000 kr.á ári .